«Адыгэ псалъэм» Iэ тевдзэ
ПщIэ зыхуэтщI ди ныбжьэгъуфIхэ!
2017 гъэм и япэ илъэс ныкъуэм ныфхуахьыну «Адыгэ псалъэ» газетым Iэ щIэдзын Iуэхур и кIэм ноблагъэ. Ди щIэджыкIакIуэхэм иджыри Iэмал фиIэщ дыгъэгъазэм и 29 пщIондэ ди газетым Iэ щIэвдзыну. А Iуэхутхьэбзэр къыщыфхуащIэнущ республикэм и дэтхэнэ пощт IуэхущIапIэ-ми.
Республикэм ди анэдэлъхубзэкIэ къыщыдэкI газет закъуэм Iэ тевдзэн Iэмалыр зыIэщIэвмыгъэкI.
«Адыгэ псалъэ» газетым мазихым сом 839-рэ кIэпIейкIэ 88-рэ и уасэщ.
Ныбжьэгъу пэж
«Адыгэ псалъэр» дахэу мэпсалъэ,
«Адыгэ псалъэр» дэ къыдопсалъэ,
«Адыгэ псалъэм» фIыщ дызыхуишэр,
«Адыгэ псалъэм» уэгум урешэ,
«Адыгэ псалъэр» къыбдогушыIэ,
«Адыгэ псалъэм» таурыхъ къыбжеIэ,
Уи нэщхъеягъуэмэ, ар къыбдогуIэ,
Уи нэщхъыфIагъыр лъагэу бдеIэт,
«Адыгэ псалъэм» чэнджэщхэр къует,
Нэмыси, хабзи мыбы щогъуэт,
Лъэпкъыр сыт щыгъуи ещIыр зэкъуэт,
Хым адрыщIкIэ щыпсэууэ щытми,
Ди къуэш адыгэхэр абы къегъуэт.
Муслъымэн диным и хабзэ псоми,
Хэт щIэупщIами жэуап кърет.
ЩIэблэр гъэсэным и чэнджэщ куухэр,
Ухуейуэ щытмэ, къыщыбогъуэт.
Къэрал унафэу къащтауэ хъуари
Дэ гурыIуэгъуэ тщызыщIыр арщ,
Ауэ щыщыткIэ, «Адыгэ псалъэр»
Адыгэ псоми дывгъэщI псэлъэгъу.
И псалъэм зэи хэмыту щIегъуэж
Тхуэхъунущ ар псэлъэгъу пэж!
КIурашын Алий.
ХьэтIохъущыкъуей къуажэ
